CELEX: 62014TA0455
Language: hu
Date: 2018-07-12 00:00:00
Title: T-455/14. sz. ügy: A Törvényszék 2018. július 12-i ítélete – Pirelli & C. kontra Bizottság („Verseny – Kartellek – Az elektromos kábelek európai piaca – Az EUMSZ 101. cikk megsértését megállapító határozat – Egységes és folyamatos jogsértés – A jogsértés betudhatósága – Vélelem – Indokolási kötelezettség – Alapvető jogok – Arányosság – Egyenlő bánásmód – Sortartási kifogás, illetve előzetes perlés követelése – Korlátlan felülvizsgálati jogkör”)

17.9.2018   
            
            
               HU
            
            
               Az Európai Unió Hivatalos Lapja
            
            
               C 328/40
            
         
      A Törvényszék 2018. július 12-i ítélete – Pirelli & C. kontra Bizottság
      (T-455/14. sz. ügy) (1)
      
      ((„Verseny - Kartellek - Az elektromos kábelek európai piaca - Az EUMSZ 101. cikk megsértését megállapító határozat - Egységes és folyamatos jogsértés - A jogsértés betudhatósága - Vélelem - Indokolási kötelezettség - Alapvető jogok - Arányosság - Egyenlő bánásmód - Sortartási kifogás, illetve előzetes perlés követelése - Korlátlan felülvizsgálati jogkör”))
      (2018/C 328/54)
      Az eljárás nyelve: olasz
      
         Felek
      
      
         Felperes: Pirelli & C. SpA (Milánó, Olaszország) (képviselők kezdetben: M. Siragusa, F. Moretti, G. Rizza és P. Ferrari, később: M. Siragusa, F. Moretti, G. Rizza és A. Bardanzellu ügyvédek)
      
         Alperes: Európai Bizottság (képviselők kezdetben: C. Giolito, L. Malferrari és P. Rossi, később: H. van Vliet, L. Malferrari és P. Rossi meghatalmazottak, segítőjük: P. Manzini ügyvéd)
      
         Az alperest támogató beavatkozó fél: Prysmian Cavi e Sistemi Srl (Milánó) (képviselők: C. Tesauro, F. Russo és L. Armati ügyvédek)
      
         Az ügy tárgya
      
      Egyrészt az [EUMSZ] 101. cikk és az [EGT]-Megállapodás 53. cikke alkalmazására vonatkozó eljárásban (AT.39610 – „erősáramú [helyesen: elektromos] kábelek” ügy) 2014. április 2-án hozott C(2014) 2139 final bizottsági határozatnak a felperest érintő részében történő megsemmisítése iránt, valamint másrészt a vele szemben kiszabott bírság összegének csökkentése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Pirelli & C. SpA maga viseli saját költségeit, valamint az Európai Bizottság költségeit.
               
            
                  3)
               
               
                  A Prysmian Cavi e Sistemi Srl maga viseli saját költségeit.
               
            
         (1)  HL C 261., 2014.8.11.